Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 19/2001. (X. 10.) BM rendelethez
Paragraph Index: 88

3. Számítástechnikai és okmányirodai ismeretek E tantárgy keretében kell az ügyintézőnek elsajátítania a feladata ellátásához szükséges számítástechnikai ismereteket és az okmányirodai infrastruktúra működésének, továbbá a működtetésnek és a hiba elhárításának lehetőségeit. Ennek során: — ismerje az okmányirodában működtetett hálózati eszközöket; — ismerje az okmányhálózat működését és biztonsági elemeit; — használja — az okmányirodai ügyviteli alkalmazási ismeretek keretében elsajátított elméleti és gyakorlati tudnivalók alapján — az egyes okmányok kiadását szolgáló multifunkcionális munkaállomást; — ismerje a szövegszerkesztés, a táblázatkezelés és az adatbázis kezelés alapjait; 2001/110. szám — használja az internetet; — ismerje az elektronikus levelezőrendszer használatát; — képes legyen használni az ügyiratkezelő programot; — tudja kezelni az okmányirodai ügyviteli alkalmazások során használatos eszközöket (digitális kamera, szkenner, okmánynyomtató, lamináló, vonalkód leolvasó); — sajátítsa el a digitális kép és aláírás felvételezés ismereteit; — ismerje az okmánynyomtatók használatának és karbantartásának, valamint a biztonsági tintapatron cseréjének előírásait; — sajátítsa el a laminálás technológiáját; — ismerje az infrastruktúra hibaelhárításának lehetőségeit és a szakszerviz igénybevételének kötelezettségét.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes